- Hindi News
- National
- केंद्र पर टूटे टेबल कुर्सी पर बैठ दी परीक्षा, निर्देश के बाद भी नहीं जुटा सके व्यवस्था
केंद्र पर टूटे टेबल-कुर्सी पर बैठ दी परीक्षा, निर्देश के बाद भी नहीं जुटा सके व्यवस्था
12 वीं बोर्ड की परीक्षाएं बुधवार को शुरू हो गई। परीक्षा केंद्रों पर समुचित व्यवस्था के निर्देश दिए थे। कलेक्टर ने अधिकारियों की बैठक लेकर केंद्राध्यक्षों को समय से पूर्व सभी तैयारी के कहा था। इसके बावजूद परीक्षा केंद्रों पर विद्यार्थियों को अव्यवस्था के बीच परीक्षा देना पड़ी। कई केंद्रों में फर्नीचर की पर्याप्त व्यवस्था नहीं होने से टूटे टेबल, कुर्सी पर बैठ कर परीक्षा देना पड़ी। कई केंद्र पर पेयजल एवं पंखे की व्यवस्था नहीं थी।
जिले में बोर्ड परीक्षा के लिए 50 केंद्र बनाए। जहां 12वीं में 6785 में से 6419 विद्यार्थियों ने परीक्षा दी। इनमें 4908 नियमित एवं 1562 प्राइवेट विद्यार्थी शामिल थे। 366 विद्यार्थी गैर हाजिर रहे। इनमें स्वाध्यायी 315 एवं नियमित विद्यार्थी 51 अनुपस्थित रहे।
शिक्षकों के मोबाइल आलमारी में किए बंद
परीक्षा केंद्रों पर विद्यार्थियों व शिक्षकों को मोबाइल लेकर आना प्रतिबंधित था। इसके बावजूद जो शिक्षक मोबाइल लेकर पहुंचे थे उनके मोबाइलों को एक आलमारी में रखकर दिया। विद्यार्थियों को मोजे-जूते उतरवा कर चैकिंग के बाद परीक्षा कक्ष में प्रवेश दिया गया। छात्राओं की तलाशी महिला शिक्षक ने ली। केंद्राध्यक्ष द्वारा स्टाफ की उपस्थिति में प्रश्नपत्र के लिफाफे खोले गए।
केंद्र के बाहर नहीं लगाए लोहे के बॉक्स, एसडीएम ने दी हिदायत
मनासा | शिक्षा विभाग ने सभी केंद्रों के बाहर लोहे के बॉक्स लगाने के निर्देश दिए थे। ताकि विद्यार्थी केंद्र में प्रवेश से पहले पुस्तक व अन्य सामान यहां पर रख सके। लेकिन किसी भी केंद्र पर इसकी व्यवस्था नहीं की। एसडीएम बीएल कोचले ने उत्कृष्ट स्कूल, कन्याशाला स्कूल, मॉडल और लिटिल फ्लावर स्कूल में परीक्षा के दौरान निरीक्षण किया। जहां तैयारियों के संबंध में पूर्व में दिए निर्देश पर ध्यान नहीं देने पर नाराजगी जताते हुए अधिकारियों को गुरुवार तक सभी केंद्रों पर व्यवस्था जुटाने के निर्देश दिए। ब्लॉक शिक्षा अधिकारी शंभुलाल दडिंग ने बताया निर्देश पर सभी तैयारी पूरी कर ली गई है। एसडीओ केसी नाहटा ने महागढ़ में परीक्षा केंद्र का निरीक्षण किया। गुरुवार को विकासखंड में 14 केंद्रों पर 10वीं की बोर्ड परीक्षा में 3801 विद्यार्थी शामिल होंगे।
शासकीय बाउमावि विद्यालय परीक्षा केंद्र के कक्ष में इस तरह बंद थे पंखे।
शासकीय बालक उमावि क्रमांक 2 के केंद्र पर विद्यार्थियों के लिए पेयजल की पर्याप्त व्यवस्था नहीं थी। खानापूर्ति के लिए बाल्टियों में पानी भर कर कक्ष के बाहर रख दिया था। परीक्षार्थियों ने बताया पानी खारा होने से पीने योग्य नहीं था। तीन घंटे बगैर पानी पीए परीक्षा देकर बाहर आए और प्यास बुझाई। कक्ष में पंखे भी टूटे हुए थे। रोशनी के लिए दो बल्ब लगा दिए। इससे आधे कक्ष में ही रोशनी थी।
यहां भी रही समस्या
बघाना कन्या मावि में कक्षों की कमी के कारण मूलचंद हाईस्कूल में बैठक व्यवस्था की। ऐसे में विद्यार्थियों में भ्रम की स्थित बनी रही। कागजों में कन्या मावि का परीक्षा केंद्र बताया लेकिन परीक्षा मूलचंद हाईस्कूल में देना पड़ी।
यहां अव्यवस्था है, सुधारेंगे
परीक्षा केंद्रों पर व्यवस्था सुधारने के लिए पूर्व में निर्देश दिए गए थे। इसके बावजूद भी किसी केंद्र पर विद्यार्थियों को परेशानी हो रही है तो उसका अगले पेपर से पहले निराकरण करा देंगे। केसी शर्मा, डीईओ, नीमच
इन परीक्षा केंद्रों पर रही अव्यवस्था
प्रवेश पत्र में परीक्षा केंद्र का स्पष्ट उल्लेख नहीं होने से कई परीक्षार्थियों को परीक्षा केंद्र के लिए अंतिम समय तक दौड़ लगाना पड़ी। उत्कृष्ट विद्यालय में परीक्षार्थी केंद्र की तलाश में भटकते रहे। प्राइवेट विद्यार्थी अमन तिवारी, अजय पाटीदार ने बताया प्रवेश पत्र में परीक्षा केंद्र मॉडल स्कूल लिखकर दिया। उत्कृष्ट विद्यालय के मॉडल स्कूल में पहुंचे तो बताया मॉडल स्कूल यह नहीं बल्कि 3 किमी दूर कनावटी का नया मॉडल स्कूल है। इससे विद्यार्थियों को मानसिक तनाव के साथ दौड़ते भागते कनावटी परीक्षा केंद्र पहुंचे। विद्यार्थियों को केंद्र के बारे में एसएमएस भी नहीं मिला।
परीक्षा केंद्र की तलाश में भटकते रहे परीक्षार्थी
6785 कुल परीक्षार्थी
6419 उपस्थित
366 अनुपस्थित
4908 नियमित
4857 उपस्थित
57 अनुपस्थित
1877 स्वाध्यायी
1562 उपस्थित
315 अनुपस्थित
फैक्ट फाइल
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva mar_Deva npi_Deva npi_Deva mar_Deva npi_Deva san_Deva mar_Deva npi_Deva kas_Deva